CELEX: 62009CN0485
Language: mt
Date: 2009-12-01 00:00:00
Title: Kawża C-485/09: Talba għal deċiżjoni preliminari mressqa mill-Finanzgericht Hamburg (Il-Ġermanja) fl- 1 ta’ Diċembru 2009 — Viamex Agrar handels GmbH vs Hauptzollamt Hamburg-Jonas

13.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/20
            
         Talba għal deċiżjoni preliminari mressqa mill-Finanzgericht Hamburg (Il-Ġermanja) fl-1 ta’ Diċembru 2009 — Viamex Agrar handels GmbH vs Hauptzollamt Hamburg-Jonas
   (Kawża C-485/09)
   2010/C 37/22
   Lingwa tal-kawża: Il-Ġermaniż
   
      Qorti tar-rinviju
   
   Finanzgericht Hamburg
   
      Partijiet fil-kawża prinċipali
   
   
      Rikorrenti: Viamex Agrar handels GmbH
   
      Konvenut: Hauptzollamt Hamburg-Jonas
   
      Domandi preliminari
   
   
               (1)
            
            
               Il-paragrafu 5 tal-punt 48 tal-Kapitolu VII tal-Anness tad-Direttiva tal-Kunsill 91/628/KEE, tad-19 ta’ Novembru 1991, dwar il-protezzjoni tal-annimali waqt it-trasport u li temenda d-Direttivi 90/425/KEE u 91/496/KEE (1), kif emendat bid-Direttiva tal-Kunsill 95/29/KE, tad-29 ta’ Ġunju 1995, li temenda d-Direttiva 91/628/KEE dwar il-protezzjoni tal-annimali matul it-trasport (2), japplika għat-trasport bil-ferrovija?
            
         
               (2)
            
            
               F’każijiet fejn il-ksur tad-Direttiva 91/628/KEE ma jkunx wassal għall-mewt tal-annimali, il-qorti għandha l-obbligu ġenerali li teżamina jekk l-awtorità kompetenti tal-Istat Membru fis-sens tal-Artikolu 5(3) tar-Regolament tal-Kummissjoni (KE) Nru 615/98, tat-18 ta’ Marzu 1998, li jippreskrivi regoli dettaljati għall-applikazzjoni tas-sistema ta’ rifużjonijiet fuq l-esportazzjoni fir-rigward tal-welfare tal-annimali tal-ifrat ħajjin matul it-trasport (3), aġixxietx b’mod konformi mal-prinċipju ta’ proporzjonalità?
            
         
      (1)  ĠU Edizzjoni Speċjali bil-Malti, Kapitolu 3, Vol. 12, p.133
   
      (2)  ĠU Edizzjoni Speċjali bil-Malti, Kapitolu 3, Vol. 17, p. 466
   
      (3)  ĠU L 82, p. 19